钦定古今图书集成/明伦汇编/氏族典/第213卷 > 《四川总志》 > 《氏族谱》
## 钦定古今图书集成/明伦汇编/氏族典/第213卷 > 《四川总志》 > 《氏族谱》

“郫县何氏，汉何武后。武死，子况载武丧如北邙山，瘗
焉，庐其下。公孙述诛，蜀平，况以丧归，葬郫县东南。”按
《史》，武兄霸、弟显，兄弟五人皆有名。按《志》，武后曰随，显
后曰包，兄弟五人，包子攀又皆有名。曰英、曰宗、曰祗，
虽见之志，第曰郫人尔，莫知为武后否也。按《谱》，武二
世孙曰英，五世曰宗，宗子攀。然英见之志在武兄弟
前。攀父曰包，又与《谱》异，或者《谱》为未详，不然，何氏世
世有《谱》，当为蜀氏族第一矣。然自汉至晋，武弟显之
后，犹传如《志》云，亦盛也。谱远不可尽考，或居长安，或
徙江南。唐季有乾符进士待诏、翰林知节，自谓武裔。
后僖宗幸蜀，加知制诰，因归郫，卒葬膏泽乡。孙伟，登
太平兴国进士第，尝记景德寺，邑人“推为先生七子，
子孙散居成都，崇庆，遂闲彭之崇庆、永康之导江，而
武之族蕃矣。伟三世孙邦基，登元丰第，官至朝议大
夫。赏及从子孙。又三世俊茂，登绍兴第，徙崇庆。伟从子继甫，继甫曾孙援，登大观第。铉孙硕颐，预又世科
而家成都者曰腾，登绍兴第，至郡守，亦自郫徙云。”

夏后氏